Stemmevansker

Stemmevansker er en gruppe lidelser som påvirker stemmefunksjonen uheldig slik at stemmekvaliteten reduseres (dysfoni) eller at stemmen forsvinner helt (afoni).

Stemmevansker kan grovt inndeles til å tilhøre en av følgende kategorier;
 Organisk stemmevanske
 Funksjonell stemmevanske
 Psykogen stemmevanske

Organiske og funksjonelle stemmevansker er forårsaket av sykdom eller skade i strupehodet (larynx) eller i nervebanene til strupehodet (nervus vagus recurrens eller nervus vagus superior). Psykogene stemmevansker har en bakomliggende årsaksfaktor av psykisk art, men kan ofte ytre seg som en funksjonell stemmevanske.

Stemmeavvik fremstår alltid med hørbart avvik i forhold til en normal stemme; alt fra heshet, skurrstemme, til svak stemme eller fullstendig bortfall av stemmen.

Se også 
 Afasi
 Laryngektomi
 Mutisme
 Taleflytvansker

Medisinske symptomer
Logopedi
Muntlig kommunikasjon